open-index/open-wikipedia-markdown huggingface dataset:
שי בן ישי

**שי בן-ישי (שביון)** (נולד ב-4 בפברואר 1978) הוא קצין צה"ל במילואים בדרגת אלוף-משנה. שימש סגן מפקד אוגדת הבשן, מפקד חטיבת עודד ומפקד בא"פ אליקים, קצין אג"ם של עוצבת עידן ומפקד גדוד דוכיפת.

## ביוגרפיה
בן-ישי למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ב. התגייס לצה"ל בשנת 1996, שובץ בחטיבת גולני והתקבל לפלס"ר גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה בגדוד 12, והשתתף בלחימה בדרום לבנון. בהמשך שימש כקצין המבצעים של גדוד 12, בין היתר במהלך מבצע חומת מגן. לאחר מכן מונה למפקד הפלוגה המסייעת בגדוד 12, אותה הוביל בלחימה כנגד הטרור הפלסטיני באינתיפאדה השנייה. בהמשך שימש כסגן מפקד יחידת אגוז. לאחר מכן מונה לקצין אג"ם של חטיבת גולני בין השנים 2010–2011.

בשנת 2011 הועלה לדרגת סא"ל ומונה למפקד גדוד דוכיפת, ושימש בתפקיד עד שנת 2013. בהמשך שירת כסגן מפקד עוצבת ברעם בין השנים 2013–2014. לאחר מכן מונה לראש ענף לחימה אורבנית במל"י בין השנים 2014–2015. בשנת 2015 מונה לקצין אג"ם של עוצבת עידן, ושימש בתפקיד עד שנת 2017. ביולי 2017 הועלה לדרגת אל"ם ומונה למפקד חטיבת עודד וב-22 במרץ 2018 מונה במקביל למפקד בא"פ אליקים, בתפקידו כמפקד חטיבת עודד שימש עד 18 בנובמבר 2019 ובתפקידו כמפקד בא"פ אליקים שימש עד 28 בנובמבר 2019. בשנת 2019 מונה לסגן מפקד אוגדת הבשן, תפקיד אותו מילא עד אוגוסט 2021. לאחר מכן השתחרר מצה"ל.

## חיים אישיים
בן-ישי נשוי למורן ואב לשלושה ילדים. מתגורר בקיבוץ חנתון.

## קישורים חיצוניים
* 

## הערות שוליים

קטגוריה:לוחמי חטיבת גולני
קטגוריה:מפקדי גדוד דוכיפת
קטגוריה:מפקדי חטיבת עודד
קטגוריה:מפקדי בא"פ אליקים
קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד חיפה
קטגוריה:חנתון: אישים
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1978
אליפות העולם בכדורסל נשים 2010

**אליפות העולם בכדורסל נשים 2010** הייתה אליפות העולם בכדורסל נשים ה-16 שאורגנה על ידי פיב"א ונערכה בצ'כיה בין 23 בספטמבר ל-3 באוקטובר 2010.

 זכתה באליפות בפעם השמינית בתולדותיה.

## הנבחרות המשתתפות

## שיטת המשחקים
תחילה התקיים השלב המוקדם בארבעה בתים. 12 קבוצות העפילו להמשך התמודדות על האליפות. הם התמודדות בשני בתים. ארבע קבוצות מכל בית העפילו למשחקי רבע הגמר ובהמשך חצי הגמר והגמר.

## השלבים המתקדמים
### בית ה'

### בית ו'

### משחקי הגמר

#### משחק הגמר

#### משחק על המקום השלישי

## שחקניות מצטיינות
* השחקנית המצטיינת - האנה הוראקובה 
* מלכת הסלים - איוקה אוגה  - 19.1 נקודות למשחק
* מלכת הריבאונדים - אריקה דה סואוזה  - 12 ריבאונדים למשחק
* מלכת האסיסטים - אסמי יוסידה - 5.6 בממוצע למשחק
### חמישיית האליפות
* האנה הוראקובה 
* דיאנה טוראסי 
* אווה ויטצ'קובה 
* סנצ'ו ליטל 
* ילנה לאוצ'נקה 

## דירוג סופי

## קישורים חיצוניים

*  (מאורכב)
* נתונים מאתר פיב"א

קטגוריה:תחרויות כדורסל ב-2010
קטגוריה:תחרויות ספורט בצ'כיה
קטגוריה:אליפויות העולם בכדורסל נשים
קטגוריה:אוסטרבה: ספורט
קטגוריה:ברנו: ספורט
קטגוריה:2010 באירופה
זילט

**זילט** (בגרמנית: **Sylt**; בדנית: **Sild**; בסלרינג: **Söl**) הוא אי השוכן בצפון גרמניה, משתייך מנהלית למחוז  שבמדינת שלזוויג-הולשטיין. האי זילט הוא חלק מהאיים הפריזיים שבים ואדן, והוא האי הגדול מבין איי צפון פריזיה. באי תופעת סחף אדמות המתרחשת בעקבות סערות גאות ושפל. זילט, שמשתרע על שטח של 99 קמ"ר, מחובר מאז 1927 עם היבשת על ידי ההינדנבורג-דאם - מסילת רכבת באורך של 11 ק"מ. 

ממוזער|250px|מסילת הרכבת לאי
האי מוכר בצורת קו החוף הייחודי שלו, קו החוף משתרע על כ־40 קילומטרים של חוף חולי, בתוך הפארק הלאומי של ים וודלדן בשלזוויג-הולשטיין (הפארק הלאומי הגדול ביותר במרכז אירופה). אתרי תיירות באי כוללים את וונינגשטדט-בראדרופ וסטרלנד וקמפן.

## קישורים חיצוניים

* 
* 

## הערות שוליים

קטגוריה:שלזוויג-הולשטיין: גאוגרפיה
קטגוריה:גרמניה: איים
קטגוריה:איים בים הצפוני
Something Just Like This

"**Something Just like This**" (בתרגום חופשי לעברית: **משהו בדיוק כמו זה**) הוא שיר של ההרכב הצ'יינסמוקרס ולהקת הרוק הבריטית קולדפליי.

## הפקה
השיר יצא לאור ב-22 בפברואר 2017 כסינגל לאלבום Memories...Do Not Open, של הצ'יינסמוקרס תחת חברות התקליטים דיסרופטר וקולומביה רקורדס. ב-22 ביוני הופץ בגרסת רמיקס כסינגל למיני-אלבום Kaleidoscope של קולדפליי על ידי חברת התקליטים פרלופון. הוא נכתב בידי כריס מרטין, ויל צ'מפיון, ג'ון באקלנד וגאי ברימן ואנדרו טגארט, והופק על ידי ג'ורדן יאנג ואלכס פל ואנדרו טגארט.

מיד לאחר צאתו, השיר זכה להצלחה רבה - הוא דורג במקומות גבוהים במצעדים רבים, הוא זכה ליותר משני מיליארד צפיות ביוטיוב ונמכר בכמיליון עותקים בארצות הברית בלבד.

## מיקומי שיא

### מצעדי שנתיים

## נתוני מכירות

## קישורים חיצוניים

## הערות שוליים

קטגוריה:שירי הצ'יינסמוקרס
קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירים על גיבורי-על
קטגוריה:שירי אלקטרופופ
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בפולין
קטגוריה:זוכי פרס המוזיקה של בילבורד: שירים
קטגוריה:שירי פלטינה משולשת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:שירי יהלום במקסיקו
קטגוריה:שירי יהלום בצרפת
מרוץ האלופים

**מרוץ האלופים** (באנגלית: **Race of Champions**) הוא אירוע שנתי בו לוקחים חלק מגוון גדול של נהגי מרוצים מתחומים שונים בספורט המוטורי המתחרים זה עם זה. המרוץ הראשון התקיים בשנת 1988 ביוזמה של מישל מוטון, נהגת המרוצים הצרפתיה ופרדריק ג'ונסון. בתחילה השתתפו בתחרות נהגי ראלי בלבד, אך בתחילת המאה ה-21 משתתפים נהגים גם מאליפות הפורמולה 1, אליפות העולם בראלי, אינדי, נאסקאר, מכוניות ספורט ומכוניות תיור.

הנהג המנצח בכל אירוע מוכתר בתואר "אלוף האלופים" וזוכה בגביע על שם הנרי טויבונן, נהג המרוצים הפיני, שנהרג בתאונה במהלך מרוץ בקורסיקה בשנת 1986. בשנת 1999 נוספה גם תחרות גם תחרות "גביע האומות", בה מתחרים צמדים של נהגים מאותה מדינה.

## היסטוריה
ממוזער|250px|שמאל|סטיג בלומקוויסט מתחרה במכונית האאודי קוואטרו S1
המרוץ הראשון התקיים בשנת 1988 במסלול המרוצים במונלרי, צרפת לזכרו של הנרי טויבונן, שנהרג בתאונה במהלך מרוץ ראלי בקורסיקה ולציון חגיגות העשור לאליפות העולם בראלי. בתחרות לקחו חלק שמונת אלופי העולם בראלי בין השנים 1979 ו-1988: ביורן וולדגארד, וולטר רוהל, ארי וטנן, האנו מיקולה, סטיג בלומקוויסט, טימו סלונן, יוהא קנקונן ומאסימו בייסון. קנקונן הוכתר לאלוף האלופים הראשון, לאחר שגבר בגמר על סלונן. הרכבים בהם התחרו הנהגים היו אאודי קוואטרו S1, ב.מ.וו M3, פורד סיירה RS, לנצ'יה דלתא איטגרלה, אופל מנטה 400 ופז'ו 205 טורבו 16.

במהלך השנים הבאות נוספו לאירוע תחרויות נוספות. בשנת 1990 נוסף מרוץ המאסטרים הבין-לאומי (International Rally Masters), בו השתתפו נהגים מצטיינים שלא זכו באליפות באותה עונה. לזוכה בתחרות ניתנה ההזדמנות לקחת חלק בתחרות הראשית. בשנת 1994 נוספה תחרות הראלי הקלאסית, בה התחרו הנהגים כשהם נוהגים בפורשה 911 S מודל 1965 או ישנה יותר. תחרויות אלה בוטלו לאחר מספר שנים.

לאחר שהמרוץ התקיים בנורבורגרינג, בברצלונה ובמדריד הוא עבר לגראן קנריה, שם התקיים במשך 12 שנים רצופות. בשנת 1999 החלה להתקיים תחרות גביע האומות ולראשונה הצטרפו לתחרות גם רוכבי מרוצי אופנועים. שנתיים לאחר מכן הורשו להתחרות גם נהגי מרוצים שאינם מתחרים בקטגוריית הראלי. בשנת 2004 שב האירוע לנדוד בין אתרים שונים והחל להתקיים באצטדיונים גדולים. בעקבות המעבר עברו הנהגים להתחרות במסלולי אספלט במקום מסלולי עפר, דבר שפגע בדומיננטיות שהייתה עד אז לנהגי הראלי. הייקי קובילנן, שניצח בשנת 2004 את האירוע שהתקיים באצטדיון הסטאד דה פראנס, היה הנהג הראשון שאינו נהג ראלי שזכה בתואר.

במהלך השנים המרוץ התקיים באצטדיון ומבלי, באצטדיון הלאומי בייג'ינג באצטדיון האספיריט ארנה בדיסלדורף, באצטדיון ראג'מנגלה, בבנגקוק, בבושי פארק בברבדוס, באצטדיון האולימפי בלונדון ובמרלינס פארק במיאמי. המרוץ של שנת 2013, שתוכנן להתקיים בבנגקוק, בוטל עקב מתיחות פוליטית במדינה.

## הזוכים בתואר

## קישורים חיצוניים

* 

## הערות שוליים

קטגוריה:תחרויות ספורט מוטורי
אושוויץ, הנאצים והפתרון הסופי

**אושוויץ, הנאצים והפתרון הסופי** (באנגלית **'Auschwitz: The Nazis and 'The Final Solution**) היא סדרת טלוויזיה תיעודית של רשת BBC המתארת את ההיסטוריה של מחנה ההשמדה אושוויץ, התפתחותו ואופי המבצעים שהתרחשו בו.

## פרקי הסדרה

#**התחלות מפתיעות** - הפרק מתאר את התפתחותו של מחנה ההשמדה אושוויץ. את תחילתו כמחנה לאסירים פוליטיים פולנים, עד התרחבותו לשבויי מלחמה סובייטים. בפרק מתואר את הניגוד שבו היה חי מפקד המחנה רודולף הס, מחד היה אחראי למותם של אלפים בשיטות מוות שונות ומצד שני חי חיי משפחתה בבית פרטי על יד המחנה כשרק קיר מפריד בין רצח עם לחיי משפחה שמחים. בפרק מתואר את התכנון האדריכלי של המחנה, ואת התפתחותה של שיטת ההשמדה בתאי גזים ששימשה תחילה לרציחתם של נכים. 
#**הוראות ויוזמות** - בפרק מתואר את גירושם של יהודי גרמניה לגטו לודז', את הקושי והרעב שבו היו נתונים בעת הגירוש והחיים תחת שלטונו של ראש היודנראט בגטו לודז' מרדכי חיים רומקובסקי, עד לתחילת ביצוע תוכנית "הפתרון הסופי" במחנה האושוויץ שתוכנן של על ידי אחראי המבנים של האס אס קארל בישוף והארכיטקט האס אס פריץ' ארטי. 
#**מפעלי המוות** - בפרק מתואר את גירוש יהודי פריז ב-1942. לאחר שהצרפתים חתמו הסכם עם הגרמנים שהם יסגירו לידי הנאצים רק יהודים זרים השוהים בצרפת, לאחר ההסגרה הורה אדולף אייכמן הופרדו הלדים מהוריהם בצרפת, והועברו למחנה הריכוז דראנסי. 
#** חופש ונקמה** בפרק מתואר את שחרורם של אסירי המחנות, את משפטם של הנאצים ששירתו באושוויץ את אוזלת היד של המדינות להביא למשפט את הפושעים כך שרק אחוזים בודדים מהפושעים נשפטו ונענשו. בנוסף, הפרק מתעד יהודים שנקמו בנאצים לבדם והרגו נאצים ללא משפט.

## קישורים חיצוניים
* 

קטגוריה:BBC: תוכניות וסדרות
קטגוריה:סדרות טלוויזיה תיעודיות
קטגוריה:אושוויץ בתרבות
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סרטים תיעודיים על השואה
נבחרת קובה בכדורסל נשים

**נבחרת קובה בכדורסל נשים** היא קבוצת כדורסל הנשים הלאומית של קובה. הנבחרת השתתפה ב-11 אליפויות עולם בהן זכתה במדליית וארד.

הנבחרת זכתה באליפות אמריקה בכדורסל נשים 4 פעמים, 4 פעמים הייתה במקום השני ופעם במקום השלישי.

## קישורים חיצוניים
* 
* נתונים מאתר פיב"א

## הערות שוליים

קובה
קטגוריה:קובה: כדורסל
ATacMS

**ATacMS** (ראשי תיבות באנגלית של: **A**rmy **Tac**tical **M**issile **S**ystem) הוא טיל קרקע-קרקע (SSM) המיוצר על ידי לוקהיד מרטין. הטיל בעל טווח של מעל 160 ק"מ, מונע על ידי דלק מוצק, אורכו 4 מטרים וקוטרו 610 מילימטרים.

ניתן לשגר ATACMS ממגוון משגרים, כולל ממשגרי MLRS ו-HIMARS. משגר ATACMS הוא בעל מכסה עם שישה מעגלים כמו מכסה סטנדרטי של רקטות MLRS.

השימוש המבצעי הראשון של ATACMS היה במהלך מבצע סופה במדבר, בו נורו 32 טילים ממשגר M270 MLRS. במהלך "מלחמת עיראק" נורו יותר מ-450 טילים. ונכון לתחילת 2015, מעל 560 ATACMS טילים נורו בפעילות מבצעית.

## גרסאות
### MGM-140A – בלוק I
בעבר כונה M39, טיל ללא הנחיה מכיל 950 M74 מצרר נ"א\נ"ח (APAM) עם טווח של 128 ק"מ.

### MGM-140B – בלוק IA
בעבר כונה M39A1, הטיל משתמש בהנחיית GPS/INS, נושא 275 M74 חימושי מצרר וטווח 165 ק"מ.

### MGM-164 ATacMS – בלוק II
בלוק II (בתחילה כונה MGM-140C ולפני כן, M39A3) נועד לשאת מטען של 13 חימושי BAT (נ"ט), מתוצרת נורתרופ גרומן. עם זאת, בשלהי 2003, צבא ארצות הברית ביטל את המימון לטילי ATACMS עם חימושי BAT, ולכן MGM-164A מעולם לא הפך למבצעי.

### MGM-168 ATacMS – בלוק IVA
במקור כונה Block IA Unitary או MGM-140E, הבלוק החדש, IVA מחליף רש"ק של 230 פצצונות בחימושי M74. הוא משתמש באותה הנחיית GPS/INS, כמו MGM-140B. חוזה הפיתוח נחתם בדצמבר 2000.

במרץ 2016, לוקהיד מרטין, בואינג, וריית'יאון הודיעו כי הם מתמודדים על מכרז לפיתוח טיל LRPF (ראשי תיבות של Long Range Precision Fires) שיעמוד בדרישות צבא ארצות הברית. ומיועד להחליף את ATACMS. הטיל אמור להיות בעל מהירות גבוהה יותר וטווח של עד 500 ק"מ (מוגבל על ידי ההסכם לפירוק נשק גרעיני לטווחים בינוניים).

ב-2017, נתן צבא ארצות הברית לריית'יאון אישור להתקדם עם שלב ביגור הטכנולוגיה והפחתת הסיכון (TMRR). שלב זה בפיתוח מכונה "DeepStrike" ("תקיפת עומק").

## מפעילים
ממוזער|שמאל|400px|המפה עם מפעילים בכחול
* 30px בחריין
* 30px יוון
* 30px טאיוואן - חוזה של 916 מיליון דולר תמורת 226 טילים וערכות שיפור למשגרים עבור איחוד האמירויות הערביות וטאיוואן. 
* 30px קוריאה הדרומית - ב-2002, נרכשו 111 טילי ATACMS Block I ובנוסף, 110 טילי ATACMS Block IA.
* 30px  טורקיה
* 30px איחוד האמירויות הערביות
* 30px ארצות הברית
* 30px אוקראינה

## טילים דומים
* OTR-21 Tochka
* 9K720 Iskander
* Prahaar
* לורה

## קישורים חיצוניים

## הערות שוליים

קטגוריה:טילים בליסטיים אמריקאיים
קטגוריה:טילי קרקע-קרקע
עמי ברזילי

**עמי ברזילי** (17 בנובמבר 1931 – 12 במאי 1998) היה רופא כירורג, פרופסור לכירורגיה בבית הספר לרפואה של הטכניון, מנהל מחלקה כירורגית א' בבית החולים רמב"ם, יושב ראש ההוראה הכירורגית בפקולטה לרפואה של הטכניון, הנשיא הראשון של המרכז הלאומי להשתלות.

## ביוגרפיה

ברזילי נולד בשנת 1931 בחיפה, בן למניה ולדב, אח צעיר לדוד ברזילי.

עם גיוסו לצה"ל פרצה מלחמת העצמאות וברזילי השתתף כלוחם בקרבות העצמאות של המדינה.

לאחר שחרורו מצה"ל החל ברזילי את לימודי טרום הרפואה באוניברסיטת ברקלי בארצות הברית וסיים את לימודיו באוניברסיטה העברית בירושלים.

נישא לרותי ב-1961. לזוג נולדו שני בנים.

נפטר ב-1998.

## קריירה רפואית
בשנת 1959 שב ברזילי לחיפה והחל את התמחותו בכירורגיה כללית תחת ניהולו של פרופסור דוד ארליק. בשלהי התמחותו נבחר ברזילי לייצג את המחלקה במיניאפוליס כעמית מחקר במעבדתו של פרופסור אוון ווגנסטין ועם חזרתו בנה ברזילי את המעבדה לכירורגיה ניסיונית בפקולטה לרפואה.

בשנת 1969 מונה למנהל המעבדה למחקר כירורגי ברמב"ם, בו נעשו ניסיונות שונים בהשתלות, כמו השתלת רחם.
 
בשנת 1977 נסע ברזילי להשתלמות מחקר נוספת באוניברסיטת הרווארד ועם שובו מונה לפרופסור חבר בפקולטה לרפואה ומנהל המחלקה לכירורגיה כללית א' בבית החולים רמב"ם.

פרופסור ברזילי שימש כמנהל המחלקה במשך 20 שנה וגידל דורות רבים של כירורגים. עם הקמת הפקולטה לרפואה בטכניון על ידי פרופסור דוד ארליך ברזילי נבחר לשמש כיושב ראש ההוראה הכירורגית, תפקיד אותו נשא על כתפיו במשך 23 שנים ברציפות. בשנת 1972 הועלה לדרגת מרצה בכיר.

ברזילי היה חבר בארגונים כירורגים ורפואיים רבים ובהם האיגוד הכירורגי הישראלי אשר בה שימש כיושב ראש במשך 3 קדנציות ברציפות משנת 1983, החברה הבינלאומית להשתלות, האיגוד הכירורגי האמריקאי, החברה האמריקאית לכירורגיה של דרכי העיכול והאקדמיה האמריקאית למחקר כירורגי.

ברזילי היה שותף בכתיבת יותר מ-100 מאמרים מדעיים ופרקים בספרות הכירורגית העולמית.

נושא קליני שעסק בו היה מקצוע ההשתלות, עניין שהחל להתפתח לאחר שהיה שותף בניתוח השתלת הכליה הראשונה בבית החולים רמב"ם עם הפרופסורים דוד ארליק ואלפרד שרמק והתבטא רבות במחקריו החדשניים בתחום ההשתלות. בשנת 1993 שנת הקמת המרכז הלאומי להשתלות איברים בישראל מונה ברזילי לנשיא המרכז הלאומי להשתלות ופעל רבות לקידום חקיקה וטיפול בהיבטים האתיים של המקצוע.

## הכרה
בשנת 2003 חנכה הפקולטה לרפואה בטכניון את היחידה לכירורגיה נסיונית על שם פרופסור עמי ברזילי.

בבית החולים רמב"ם מתקיים יום עיון שנתי לזכרם של האחים הפרופסורים ברזילי.

## לקריאה נוספת
* פרופ' עמי ברזילי - מאבות הכירורגיה הישראלי, באתר אגוד הכירורגים בישראל, דברים לזכרו על פרופ' עמי ברזילי מאת תלמידו ד"ר דני הרשקו

## הערות שוליים

קטגוריה:כירורגים ישראלים
קטגוריה:סגל רמב"ם - הקריה הרפואית לבריאות האדם
קטגוריה:סגל הטכניון: רפואה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:אנשי היישוב ילידי הארץ
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1931
קטגוריה:ישראלים שנפטרו ב-1998
אליפות העולם בכדורסל נשים 2014

**אליפות העולם בכדורסל נשים 2014** הייתה אליפות העולם בכדורסל נשים ה-17 שאורגנה על ידי פיב"א ונערכה בטורקיה בין 27 בספטמבר ל-5 באוקטובר 2014.

המשחקים נערכו ב-3 אתרים:

*איסטנבול, אולקר ספורט ארנה, 13,800 מקומות, שלב נוקאאוט
* איסטנבול, אבדי איפקצ'י ארנה, 11,000 מקומות, בית ג', בית ד'
* אנקרה, אנקרה ארנה, 10,400 מקומות, בית א', בית ב'

 זכתה באליפות בפעם התשיעית בתולדותיה.

## הנבחרות המשתתפות

## שיטת המשחקים
תחילה התקיים השלב המוקדם בארבעה בתים. הקבוצות שסיימו במקומות הראשונים העפילו ישירות לרבע הגמר, והקבוצות במקומות 2–3 בבתים התמודדו בשיטת פלייאוף על ארבעה מקומות נוספים. בהמשך נערכו משחקי חצי הגמר והגמר.

## שלב הפלייאוף
, ,  ו- סיימו ראשונות בבית המוקדם והעפילו ישירות לרבע הגמר.

כל המשחקים נערכו באולקר ספורט ארנה, איסטנבול.

### משחק הגמר

### המשחק על המקום השלישי

## שחקניות מצטיינות
* השחקנית המצטיינת - מאיה מור 
* מלכת הסלים - סנצ'ו ליטל  - 18.2 נקודות למשחק
* מלכת הריבאונדים -ילנה לאוצ'נקה  - 12 ריבאונדים למשחק
* מלכת האסיסטים - איניידוס קסנובה  - 5.8 בממוצע למשחק
### חמישיית האליפות
* מאיה מור 
* בריטני גריינר 
* אלבה טורנס 
* סנצ'ו ליטל 
* פני טיילור 

## דירוג סופי

## קישורים חיצוניים

* נתונים מאתר פיב"א

קטגוריה:תחרויות כדורסל ב-2014
קטגוריה:תחרויות כדורסל בטורקיה
קטגוריה:אליפויות העולם בכדורסל נשים
קטגוריה:איסטנבול: תחרויות ספורט
קטגוריה:אנקרה: ספורט
קטגוריה:2014 בטורקיה
בגדי מעטפת

ממוזער|חצאית מעטפת

**בגדי מעטפת** הם בגדים הנכרכים סביב הגוף. החלק העוטף עשוי להיסגר באמצעות קשירה, כפתורים או סקווש. בשמלת מעטפת שתי שכבות נעטפות זו מעל זו בחלק הקדמי העליון. חצאית מעטפת היא חצאית שבה הבד נכרך סביב האגן. חולצת מעטפת היא חולצה שבה הבד נכרך סביב המותניים.

## סוגים
* **לונגי** (**Longyi**) – בגד הנלבש בבורמה.
* **מונדי** (**Mondey**) – בגד הנלבש ב-Tulunadu ובאיים המלדיביים.
* **פאייה** (**PALLA**) – בגד רומי עתיק לאישה.
* **פאייום** (**paillum**) – בגד רומי לגבר.
* **פאראו** (**pāreu**/**pareo**) – פיסת בד סביב הגוף, הנלבשת עטופה על הגוף על ידי גברים ונשים במיוחד באיי קוק וטהיטי.
***בלטד פלאיד** (**Belted plaid**) – שמיכה הנלבשת מסביב לחלציים ומוחזקת בחגורה הנלבשת בסקוטלנד.
***סארונג** (**Sarong**) ובאג'ו קבאיה  – בד העוטף את המותניים ונלבש על ידי גברים ונשים ב-דרום אסיה, במזרח אסיה, חצי האי ערב, ובאיים באוקיינוס השקט.
* **[[סארי (בגד)|סארי]]** – בגד מעטפת הנלבש בהודו.
* **טאבולה** (**Ta'ovala**) – בגד מעטפת הנלבש בטונגה על ידי גברים ונשים לרוב באירועים רשמיים.
* **[[שמלת מעטפת]]** – שמלה שנלבשת במערב על ידי נשים ושחלקה העליון מורכב מבד העוטף בד שני.
* **לבוש מעטפת לחוף** – במערב נשים לובשות מגבת הנכרכת סביב המותניים, או סארונג.
* **חצאית מעטפת** – נלבשת במערב. חצאית המורכבת מבד הכרוך סביב המותניים.
***מכנסי [[דוטי]] (Dhoti pants)** –מלבן ארוך מבד עם רצועות ארוכות בפינות, מניחים קצה קצר על המותניים וקושרים מאחור, מניחים את הקצה השני על המותניים מאחור וקושרים מקדימה.

## גלריה

קובץ:Wrap dress.jpg|שמלת מעטפת
קובץ:Wrap top.jpg|חולצת מעטפת
קובץ:Girl with pareo.jpg|בחורה עם פראו


## קישורים חיצוניים

## הערות שוליים

קטגוריה:ביגוד
זיו רום

**זיו רום** (נולד ב-4 באוגוסט 1972) הוא קצין צה"ל בדרגת תת-אלוף. שימש מפקד שייטת ספינות הטילים.

## ביוגרפיה
רום התגייס לצה"ל בשנת 1990. הוא בוגר קורס חובלים ושימש במגוון תפקידי פיקוד ומטה בשייטת ספינות הטילים. בין היתר שימש כמפקד דבורה בפלגה 915 בגזרת ים סוף, כמפקד אח"י סופה, כמפקד אח"י אילת וכראש מדור תכנון במחלקת מבצעים של זרוע הים וכמפקד פלגה 32. בשנים 2015–2017 שימש כמפקד שייטת ספינות הטילים. ב-27 בנובמבר 2017 פורסם כי ימונה לראש מחלקת אמצעי לחימה בחיל הים.
ב-9 באוגוסט 2020 סיים את תפקידו כראש מחלקת אמצעי לחימה בחיל הים.

## קישורים חיצוניים

* .
* 

## הערות שוליים

קטגוריה:אלופי-משנה בחיל הים
קטגוריה:מפקדי שייטת ספינות הטילים
קטגוריה:בוגרי קורס חובלים
קטגוריה:מפקדי ספינות טילים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1972
גיא גולדפרב

[250px|ממוזער|שמאל|הרמטכ"ל רב-אלוף [אביב כוכבי מעניק את אות הערכה מטעם הרמטכ"ל, למפקד שייטת ספינות הטילים אל"ם גיא גולדפרב, יולי 2019.]]
**גיא (גולדי) גולדפרב** (נולד ב-7 במאי 1975) הוא קצין צה"ל בדרגת תת-אלוף, נציג צה"ל במטה לביטחון לאומי. בתפקידו האחרון שימש כסגן מפקד זרוע הים וראש מטה חיל הים. קודם לכן שימש מפקד בסיס חיפה, מפקד שייטת ספינות הטילים ומפקד בסיס אשדוד.

## ביוגרפיה
גולדפרב גדל והתחנך בקריית חיים, סיים בית ספר נתיבים ותיכון קריית חיים. התגייס לצה"ל בשנת 1993, הוא בוגר קורס חובלים ושימש במגוון תפקידי פיקוד ומטה בשייטת ספינות הטילים. בין היתר שימש כקצין משמרת באח"י גאולה, קצין תקיפה באח"י עצמאות, מפקד דבורה בפלגה 914 בגזרת דרום לבנון, מפקד ספינת הטילים אח"י כידון בשנים 2002–2003, מדריך ראשי בקורס חובלים, ראש מדור בענף מבצעי ים, ביולי 2010 הוענקה לו דרגת סגן אלוף והוא מונה למפקד פלגה 916, עד יולי 2012, ראש ענף אופרטיבי במחלקת המבצעים של חיל הים, ומפל"ג 31 בשייטת 3 בשנים 2013–2015. ב-2015 מונה לסגן מפקד שייטת 3 ושנה לאחר מכן, באפריל 2016, הוענקה לו דרגת אל"ם והוא מונה כמפקד בסיס אשדוד.

ב-13 באוגוסט 2017 נכנס לתפקידו כמפקד שייטת ספינות הטילים ושירת בתפקיד זה עד 7 באוגוסט 2019, בתקופת פיקודו זכתה שייטת 3 בפרס הרמטכ"ל ליחידות מצטיינות ובנוסף זכתה באות הערכה מטעם הרמטכ"ל בעבור "סדרת פעילויות מבצעיות פורצות דרך, בה הפגינו עוז, נחישות, יצירתיות וקור רוח עילאי". בסיום תפקידו יצא ללימודים במכללה לביטחון לאומי. ביולי 2020 הועלה לדרגת תא"ל ומונה למפקד בסיס חיפה, תפקיד בו כיהן עד אוגוסט 2021.

ב-15 באוגוסט 2021 מונה לראש מטה חיל הים, תפקיד בו שימש גם בזמן מלחמת "חרבות ברזל". ב-24 בנובמבר 2024 סיים את תפקידו. ב-2 בדצמבר החל לשמש כנציג צה"ל במטה לביטחון לאומי.

גולדפרב הוא בוגר קורס פיקוד ומטה של מכללת המלחמה של הצי. הוא בוגר קורס מפקדי חטיבות, קורס מפקדי אוגדות והמכללה לביטחון לאומי. הוא בעל תואר ראשון (בהצטיינות יתרה) במדעי המדינה מאוניברסיטת חיפה, תואר שני במנהל עסקים מאוניברסיטת חיפה ותואר שני נוסף במדעי המדינה וביטחון לאומי מטעם המכללה לביטחון לאומי ואוניברסיטת חיפה.

## חיים אישיים
נשוי לעידית ואב לשתי בנות ובן.

## קישורים חיצוניים

* 
* 
* גיא גולדפרב מפקד חדש לבסיס חיפה, הודעת דובר צה"ל, 22 ביולי 2020
* 
* ראיון עם תא"ל גיא גולדפרב ראש מטה חיל הים בעקבות טבח שבעה באוקטובר, קשת 12, שישי 20 אוקטובר 2023

## הערות שוליים

קטגוריה:תתי-אלופים בחיל הים
קטגוריה:מפקדי שייטת ספינות הטילים
קטגוריה:מפקדי בסיס אשדוד
קטגוריה:מפקדי ספינות טילים
קטגוריה:בוגרי קורס חובלים
קטגוריה:בוגרי תיכון קריית חיים
קטגוריה:בוגרי אוניברסיטת חיפה
קטגוריה:ישראלים שנולדו ב-1975
חלים אבו רחמה

**חלים אבו רחמה** (בערבית: **حليم أبو رحمة**; 1888–1945) היה רופא פלסטיני נוצרי פרוטסטנטי. שירת בצפת ובטבריה מטעם מחלקת הבריאות הבריטית במיגור המלריה (1920–1924), ב-1925 התמנה למנהל בריאות הציבור ליד ממשלת עבר הירדן, מונה לשר הבריאות בממשלת ירדן, בתקופת עבדאללה הראשון, מלך ירדן.

## ביוגרפיה
אבו רחמה נולד בשפרעם, למד רפואה באוניברסיטה האמריקאית בביירות, וסיים בשנת 1912. בין השנים 1914–1918 היה רופא ממשלה עות'מאני. בנובמבר 1918 הצטרף לשורות הבריטים. בשנת 1920 הוצב בצפת מטעם מחלקת הבריאות הבריטית. בשנת 1924 עבר לעבוד בטבריה. בצפת ובטבריה עסק במלחמה נגד המלריה. בשנת 1925 עבר אבו רחמה לירושלים.

בנובמבר 1925 התמנה אבו רחמה למנהל בריאות הציבור ליד ממשלת עבר הירדן, ובשנות ה-30 של המאה העשרים קיבל מינוי של מנהל שירות הבריאות בעבר הירדן. ב-1939 חזר לארץ ישראל ושימש מנהל מחלקת הבריאות הממשלתית במחוז שכם.

אבו רחמה מונה לשר הבריאות בממשלת ירדן בתקופת עבדאללה הראשון, מלך ירדן.

בשנת 1926 בימי המנדט הבריטי נתמנה אבו רחמה להיות חבר כבוד ב"אורדר המצוין ביותר של הקיסרות הבריטית".

אבו רחמה נפטר בשנת 1945. השאיר אשה: רוזה חלים, ואת הבנות נוהא ואידה.

## לקריאה נוספת
* "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: אבו רחמה, חלים, עמוד 79

## הערות שוליים

קטגוריה:ירושלים: רופאים
קטגוריה:רופאים ארץ-ישראלים
קטגוריה:שרי הבריאות של ירדן
קטגוריה:בוגרי האוניברסיטה האמריקנית בביירות
קטגוריה:נוצרים פלסטינים
קטגוריה:ירדן: בריאות ורפואה
קטגוריה:ילידי 1888
קטגוריה:נפטרים ב-1945
ירון הנובר

**ירון הנובר** (1 בינואר 1964 – 20 בספטמבר 2022) היה אמן לחימה ישראלי בשיטת דניס הישרדות דאן 10, אלוף ישראל במשקל של עד 75 ק"ג בין השנים 1985–1998 ומייסד שיטת "אולטימייט קרב מגע".

## ביוגרפיה
הנובר נולד וגדל במולדת, בן לרוזלין ודניס הנובר, מייסד שיטת דניס הישרדות. להנובר אח ואחות. כאשר היה בן שלוש עברה המשפחה להרצליה. כבר בגיל חמש החל הנובר ללמוד אמנויות לחימה. בגיל 16 קיבל את החגורה השחורה. בנוסף התאמן גם באתלטיקה קלה. בצה"ל שירת בסיירת שלדג.

העביר סדנאות סמינרים של הגנה עצמית וקרב מגע בארץ ובעולם.

בשנת 1999 זכו הנובר וחברת טנדו במכרז להדרכת תלמידי בתי הספר בכל ערי קו העימות של מדינת ישראל, הודרכו כמאה אלף תלמידים בהדרכה ביטחונית.

ירון נהרג בתאונת אופנוע סמוך ליישוב אשלים ב-20 בספטמבר 2022.

## אליפויות וזכיות
* 1980 - אלוף ישראל לנוער בג'ודו.
* בין השנים 1985–1998 - אלוף ישראל בשיטת דניס הישרדות.
* 1993 - אלוף האלופים של ישראל במשקל פתוח.

## תארים
* בעל חגורה שחורה דאן 10 באמנויות הלחימה בישראל– דניס הישרדות בשנת 2017
* חגורה שחורה דאן 9 מטעם האקדמיה בין לאומית BUDO ACADEMY, 2002
* חגורה שחורה דאן 8 מטעם התאחדות האירופאית EJJU 2000
* תואר הנצ'י (מאסטר) מטעם התאחדות האמריקאית לג'וג'צו
* זכייה בתעודה קרב – ALL ROUND FIGHTING SHO SHIN DO
* האגודה האמריקאית לג'וג'יצו תואר HACHIDAN 2 2000

## ראו גם
* דניס הישרדות

## הערות שוליים

קטגוריה:אמני לחימה ישראלים
קטגוריה:לוחמי יחידת שלדג
קטגוריה:ישראלים שנולדו ב-1964
קטגוריה:ישראלים שנפטרו ב-2022
בתי המשפט של הממלכה המאוחדת

**בתי המשפט של בריטניה** מופרדים לשלוש רשויות שיפוט נפרדות, בתי המשפט של אנגליה וויילס, בתי המשפט של סקוטלנד ובתי המשפט בצפון אירלנד, כיוון שבריטניה אינה מצויה במערכת משפטית מאוחדת אחת.

עם זאת, בתחום דיני ההגירה, אזורי השיפוט של בית הדין למקלט ולגירה וועדת העררים להגירה מיוחדת מכסים את כל בריטניה; במשפט התעסוקה, בתי הדין לעבודה ובית הדין לערעורים תעסוקתיים יש סמכות שיפוטית בכל רחבי בריטניה (כלומר לא בצפון אירלנד).

על פי חוק הרפורמה החוקתית 2005, הסמכויות השיפוטיות של בית הלורדים כמו גם הוועדה המשפטית של המועצה הפרטית יועברו לסמכותו הבלעדית של בית המשפט העליון. בית המשפט העליון החל את עבודתו בשנת 2009, והוא משמש בית המשפט הגבוה ביותר לערעורים באנגליה ובוויילס ובצפון אירלנד ובמקרים אזרחיים בסקוטלנד.

## קישורים חיצוניים

*
מחוז ארמה

**מחוז ארמה** (באנגלית: **County Armagh**, באירית: **Contae Ard Mhacha**) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר.
## גאוגרפיה
בירת המחוז היא העיר ארמה, על שמה הוא נקרא, על אף שהעיר הגדולה בתחומו היא העיר קרייגבון. לפי מפקד אוכלוסין משנת 2011, מתגוררים במחוז כ-174,792 תושבים, רובם משתייכים לנצרות הקתולית. המחוז גובל במחוז דאון ממזרח, ובמחוז טיירון מצפון מערב, שני האחרונים בצפון אירלנד, ובמחוז לאות' מדרום ובמחוז מונאהן ממערב, שני האחרונים מחוזות באירלנד. כמו כן, הוא גובל בים האירי מדרום מזרח. שם המחוז הוא הצלבתן של שתי מילים - המילה האירית *Ard* שמשמעותה ״גבוה״ או ״מקום גבוה״, ושם האלה ״מחה״ מהמיתולוגיה האירית.

במהלך תקופת הצרות, היה דרום המחוז למעוז תומכיו של ה-IRA, שהתנגד לשלטון הבריטי בצפון אירלנד. יש הטוענים כי התקשורת הצמידה תווית זו לתושבי דרום ארמה על לא עוול בכפם וגרמה לדמוניזציה של האזור. ב-10 במרץ 2009, צלף של תנועת הממשך של ה-IRA ירה למוות בשוטר ממשטרת צפון אירלנד - הפגיעה הראשונה והאחרונה בשוטר בצפון אירלנד מאז הסכם יום שישי הטוב ב-1998.

המחוז שוכן לחופיו הדרומיים של לוך ניי, והוא מכונה ״מחוז המטעים״, בשל מטעי התפוחים הרבים שבשטחו. כמו כן, מחוז ארמה היה מושבו של פטריק הקדוש. השטחים הכפריים במחוז נפגעו קשות מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-232,393 תושבים, בסוף המאה ה-19 התגוררו בו כ-125,392 תושבים בלבד, ואילו עד שנות ה-30 של המאה ה-20 חלה ירידה נוספת והתגוררו בו כ-108,815 תושבים. עלייה החלה להרשם רק משנות ה-50 של המאה ה-20, למרות שעד היום לא הצליחה אוכלוסיית המחוז להתאושש, והיא עומדת על בערך 75% מאוכלוסייתו המקורית.

## קישורים חיצוניים

קטגוריה:קצרמר גאוגרפיה של אירלנד
קטגוריה:אלסטר
ארמה
מחוז דאון

**מחוז דאון** (באנגלית: **County Down**, באירית: **Contae an Dúin**) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר דאונפטריק, על אף שהעיר הגדולה בו היא העיר בנגור. לפי מפקד אוכלוסין משנת 2011, מתגוררים במחוז כ-531,665 תושבים, רובם משתייכים לנצרות הפרוטסטנטית. המחוז גובל במחוז ארמה ממערב, במחוז אנטרים מצפון ובתעלה הצפונית מדרום וממזרח. פרבריהן המזרחיים של הערים בלפסט וליסבורן נמצאים במחוז דאון, אך חלק הארי שלהן נמצא במחוז אנטרים השכן. דומה היא העיר ניורי, אשר רובה נמצא במחוז ארמה ופרבריה המזרחיים נמצאים במחוז דאון.

המחוז שוכן לחופיו הדרום-מזרחיים של לוך ניי, ובשטחיו נמצאים גם לוך בלפסט, לוך קלינגפורד ולוך סנטרנגפורד. בשטח המחוז נמצאות הן הנקודה הדרומית ביותר בצפון אירלנד והן הנקודה המזרחית ביותר באי אירלנד כולו. במהלך המלחמות הוויליאמיות באירלנד בין השנים 1689-1691, היה המחוז למרכז המרד הפרוטסטנטי כנגד המלך הקתולי ג'יימס השני, מלך אנגליה, ובו ניטשו קרבות משמעותיים בין היעקוביטים הקתולים לבין תומכיו הפרוטסטנטיים של ויליאם מאוראנז׳, אשר ניצחו לבסוף ופיזרו את הצבא היעקוביטי ממחוז דאון ומצפון אירלנד כולה. השטחים הכפריים במחוז נפגעו מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לתחילת המאה ה-20 - אם בשנת 1841 התגוררו במחוז כ-361,446 תושבים, בתחילת המאה ה-20 התגוררו בו כ-205,889 תושבים בלבד. עלייה החלה להרשם רק משנות ה-20 של המאה ה-20, ואוכלוסייתו חזרה למספרה המקורי של לפני הרעב רק בשנות ה-70 של המאה ה-20.

## קישורים חיצוניים

* 

קטגוריה:קצרמר גאוגרפיה של אירלנד
קטגוריה:אלסטר
דאון
אשר לאופר

**אשר לאופר** הוא פרופסור חבר בחוג ללשון העברית באוניברסיטה העברית בירושלים, מנהל את המעבדה הפונטית של החוג וחבר בוועד המנהל של IPA (האגודה הבינלאומית לפונטיקה).

## ביוגרפיה
בשנים 1961–1964 למד אשר לאופר לתואר ראשון בחוגים ללשון העברית ולתלמוד באוניברסיטה העברית בירושלים, ובשנים 1964–1965 השלים תעודת הוראה בעברית ובתלמוד. בשנים 1965–1967 למד לתואר שני בלשון העברית באוניברסיטה העברית. בשנים 1969–1972 נשלח על ידי האוניברסיטה העברית ללונדון כדי להשתלם בפונטיקה. בשנת 1972 קיבל תעודה בפונטיקה כללית מטעם IPA, ובשנת 1972 השלים את עבודת הדוקטור שלו בפונטיקה ובלשנות ביוניברסיטי-קולג'.

משנת 1972 הוא מרצה בחוג ללשון העברית באוניברסיטה העברית וכן מנהל את המעבדה הפונטית של החוג. משנת 1999 הוא חבר בוועד המנהל של IPA וכן סגן נשיא של ISPhS.

בשנים 2000–2003 היה חבר (בשנים 2002–2003 מנהל) בצוות של עובדים ממכון לב במיזם להפיכת טקסט עברי לא מנוקד לדיבור מלאכותי (TTS).

משנת 2004 הוא יועץ אקדמי וחבר בצוות של מיזם "מבטא צברי", שמטרתו לשפר את ההגייה העברית באמצעות המרשתת.

תחומי התמחותו הם פונטיקה ופונולוגיה בכלל ושל השפה העברית לדורותיה ולתפוצותיה בפרט. לאופר עוסק בשלושת היבטיה של הפונטיקה: החיתוכי, האקוסטי והתפיסתי. בתחום הפונטיקה החיתוכית חקר בין השאר את ההגאים הלועיים והנחציים בעברית ובערבית. עוסק גם בתופעות על-מקטעיות, כמו טעם והנגנה, וכן בדיבור מלאכותי בעזרת מחשב.

## ספריו
* תרגילים ברישום פונטי, האוניברסיטה העברית בירושלים, תשל"ה.
* "מבוא לפונטיקה אקוסטית", יחידה 5 בקורס "תורת ההגה של העברית החדשה", האוניברסיטה הפתוחה, תשמ"ד.
* "תיאור אקוסטי של הגאים", יחידות 6–7 בקורס "תורת ההגה של העברית החדשה", האוניברסיטה הפתוחה, תשמ"ה.
* "מחקרים בפונטיקה", דברי האקדמיה הלאומית הישראלית למדעים, כרך שביעי, חוברת 3, תשמ"ו.
* "תרגילים בהנגנה של עברית מדוברת", האוניברסיטה העברית בירושלים, תשמ"ז2.
* "הנגנה", פרסומי המכון למדעי היהדות, האוניברסיטה העברית בירושלים, תשמ"ז.
* "פונטיקה ופונולוגיה", יחידות 4–5 בקורס "מבוא לבלשנות", האוניברסיטה הפתוחה, תשנ"ב.
* "פרקים בפונטיקה וברישום פונטי", מאגנס – האוניברסיטה העברית בירושלים, תשס"ט.

## קישורים חיצוניים
* 
* פרופ' אשר לאופר – אתר אישי
* דף מרצה באתר החוג ללשון העברית באוניברסיטה העברית בירושלים
* 

קטגוריה:חוקרי השפה העברית
קטגוריה:בוגרי האוניברסיטה העברית בירושלים
קטגוריה:בוגרי יוניברסיטי קולג' לונדון
קטגוריה:סגל האוניברסיטה העברית בירושלים: לשון עברית ולשונות היהודים
פרידריך השביעי, מרקיז באדן-דורלאך

**פרידריך השביעי, מרקיז באדן-דורלאך** (בגרמנית: **Friedrich VII. von Baden-Durlach**; 23 בספטמבר 1647 - 25 ביוני 1709), היה מרקיז באדן-דורלאך בין השנים 1677–1709.

## ביוגרפיה
פרידריך נולד ב-23 בספטמבר 1647 באוקרמונדה, לפרידריך השישי, מרקיז באדן-דורלאך ולכריסטינה מגדלנה מפפאלץ-צווייבריקן, בתם של יוהאן קזימיר, רוזן פפאלץ-קלבורג וקתרינה משוודיה, רוזנת פפאלץ-קלבורג.

פרידריך קיבל חינוך מעולה, ולמד מתמטיקה ואדריכלות, ואת השפות הלטינית, האיטלקית והצרפתית. בצעירותו ערך פרידריך סיורים בצרפת, איטליה, הולנד ואנגליה. פרידריך לחם במלחמת הולנד–צרפת בין השנים 1674–1675, מה שהביא לסיפוח שטחים לבאדן בהסכם ניימכן.

בשנת 1677 מת אביו פרידריך השישי, מרקיז באדן-דורלאך, ופרידריך עלה לשלטון במקומו. במהלך מלחמת תשע השנים לחם פרידריך לצד הכוחות הקיסריים, ובהסכם רייסווייק קיבל את התואר "מרקיז בזל", על אף שמעולם לא שלט בה בפועל. בשנת 1699 התיר פרידריך את התיישבות ההוגנוטים בנחלותיו, והם הניחו את היסודות לגידול הטבק באזור הריין העליון. במלחמת הירושה הספרדית מונה פרידריך למפקד בכיר בצבא הקיסרי, וחלק מהקרבות ניטשו באדמותיו.

ב-25 ביוני 1709 מת פרידריך, ובנו קרל השלישי וילהלם, מרקיז באדן-דורלאך עלה לשלטון במקומו.

## משפחתו
ב-15 במאי 1670 התחתן פרידריך עם אוגוסטה מריה מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת, דוכסית סקסוניה, ממנה נולדו לו 11 ילדים:
* פרידריך מגנוס מבאדן-דורלאך (1672)
* פרדריקה אוגוסטה מבאדן-דורלאך (1673–1674)
* כרסטינה סופיה מבאדן-דורלאך (1674–1676)
* קלאודיה מגדלנה אליזבת מבאדן-דורלאך (1675–1676)
* קתרינה מבאדן-דורלאך (1677–1746), התחתנה עם יוהאן פרידריך, רוזן ליינינגן-הארטנבורג
* קרל השלישי וילהלם, מרקיז באדן-דורלאך (1679–1738)
* יוהנה אליזבת מבאדן-דורלאך (1680–1757), התחתנה עם אברהרד לודוויג, דוכס וירטמברג
* אלברטינה פרדריקה מבאדן-דורלאך (1682–1755), התחתנה עם כריסטיאן אוגוסט מהולשטיין-גוטורפ, נסיך אויטין
* כריסטופר מבאדן-דורלאך (1684–1723)
* שרלוטה סופיה מבאדן-דורלאך (1686–1689)
* מריה אנה מבאדן-דורלאך (1688–1689)

## אילן יוחסין

## קישורים חיצוניים

* 

קטגוריה:מרקיזי באדן
קטגוריה:בית צרינגן
קטגוריה:אבירי מסדר הפיל
קטגוריה:ילידי 1647
קטגוריה:נפטרים ב-1709
מחוז צפון טיפררי

**מחוז צפון טיפררי** (באנגלית: **County North Tipperary**, באירית: **Contae Thiobraid Árann Thuaidh**) היה מחוז באירלנד שבוטל ב-3 ביוני 2014 ואוחד עם מחוז דרום טיפררי ליצירת מחוז טיפררי. המחוז היה ממוקם בפרובינציית מנסטר, ובירת המחוז הייתה העיר נינה, בו היא העיר הגדולה ביותר. לפי מפקד אוכלוסין משנת 2011, התגוררו במחוז כ-70,322 תושבים, רובם נוצרים קתולים. המחוז גבל במחוז אופאלי מצפון, במחוז ליש מצפון מזרח, במחוז קילקני מדרום מזרח, במחוז לימריק מדרום מערב, במחוז קלייר ממערב, במחוז גולוויי מצפון מערב ובמחוז דרום טיפררי מדרום.

על אף שנמצא באזור המישורי של אירלנד, בשטח המחוז מספר רכסי הרים ובצפונו זורמים מקורותיו של נהר שאנון. המחוז ההיסטורי של טיפררי פוצל בשנת 1898 לשני מחוזות - צפוני ודרומי, עד אשר הוחלט לאחדם מחדש בשנת 2014. מחוז צפון טיפררי מהווה 48% משטח מחוז טיפררי.

קטגוריה:מנסטר
צפון טיפררי
מחוז דרום טיפררי

**מחוז דרום טיפררי** (באנגלית: **County South Tipperary**, באירית: **Contae Tiobraid Árann Theas**) היה מחוז באירלנד שבוטל ב-3 ביוני 2014 ואוחד עם מחוז צפון טיפררי ליצירת מחוז טיפררי. המחוז היה ממוקם בפרובינציית מנסטר, ובירת המחוז הייתה העיר קלונמל, בו היא העיר הגדולה ביותר. המחוז נקרא על שם העיר טיפררי שהייתה בשטחו. לפי מפקד אוכלוסין משנת 2011, התגוררו במחוז כ-88,433 תושבים, רובם נוצרים קתולים. המחוז גבל במחוז ווטרפורד מדרום, במחוז קילקני ממזרח, במחוז קורק מדרום מערב, במחוז לימריק ממערב ובמחוז צפון טיפררי מצפון.

על אף שנמצא באזור המישורי של אירלנד, בשטח המחוז מספר רכסי הרים. עד אמצע המאה ה-20 היה ניב ייחודי של השפה האירית מדובר במחוז דרום טיפררי, אך הוא נכחד עם דובריו האחרונים, וממנו נותרו הקלטות בלבד. המחוז ההיסטורי של טיפררי פוצל בשנת 1898 לשני מחוזות - צפוני ודרומי, עד אשר הוחלט לאחדם מחדש בשנת 2014. מחוז דרום טיפררי מהווה 52% משטח מחוז טיפררי.

## הערות שוליים

קטגוריה:מנסטר
דרום טיפררי
אלחנן רבינוביץ

**אלחנן רבינוביץ** (1896–1957) היה רופא ילדים ישראלי, מנהל מרפאות הילדים בבית החולים הדסה, מחבר ספר "האנטומיה והפיזיולוגיה" ספר הרפואה הראשון בארץ ישראל, בעברית

## ביוגרפיה
רבינוביץ נולד בשנת תרנ"ו (1896) בבראילה שברומניה לר' מנחם מנדל ולשרה (לבית שלזינגר) . רבינוביץ סיים בית-ספר תיכון ברומניה, במקביל היה פעיל בתנועת הנוער הציונית.

בשנת 1919 עלה רבינוביץ לארץ ישראל והתיישב בירושלים.

במאורעות תר"פ, ב-1920 רבינוביץ היה מפעילי הגנת ירושלים, (לקראת חגיגות נבי מוסא). נאסר עם זאב ז'בוטינסקי וחבריו, נשפט בבית-הדין הצבאי וישב בכלא עכו עד לשחרור אסירי ההגנה. ב-1921 יצא לווינה ללמוד רפואה.

בשנת 1923 נשא לאישה את מרים קלרה בת דב ואלדמאן. בשנת 1926 לאחר שסיים את לימודי הרפואה חזר איתה לארץ ישראל.

תחילה התמחה בפתולוגיה אצל הד"ר סופיה גצובה אבל בהמשך יצא לווינה להשתלם בפדיאטריה. רבינוביץ חזר לארץ-ישראל בשנת 1926.

רבינוביץ לימד בבית-הספר לאחיות ע"ש הנרייטה סולד שליד האוניברסיטה, בנוסף לעבודתו כרופא ילדים. כמו כן היה יושב ראש הר"י בירושלים, יושב ראש הסתדרות רופאי הילדים בארץ וחבר האקדמיה ללשון העברית.

בשנים 1927–1942 היוו הרצאותיו את הבסיס לספרו: "ספר האנטומיה והפיזיולוגיה".

ב-13 באפריל 1948 רבינוביץ אמור היה לעלות להר הצופים בשיירת הדסה אך אחות הזעיקה אותו לטפל בתינוק חולה, וכך ניצלו חייו.

רבינוביץ שימש כאחראי תחנות טיפת חלב בירושלים ויישובים בהרי יהודה. רבינוביץ פיתח שיטה חדשנית לטיפול ב"הרעלת תינוקות" (איבוד נוזלים, מלחים והתייבשות עקב שלשול). בשיטתו הוזרקה תמיסה פיזיולוגית לסינוס של הגולגולת של החולה.

רבינוביץ היה מנהל מרפאת הילדים של בית החולים הדסה.

בשנות החמישים של המאה העשרים עבד רבינוביץ באוניברסיטה העברית בירושלים.

רבינוביץ נפטר בשנת 1957 בירושלים, ונקבר בסנהדריה. הניח שני בנים.

## מספריו
* "ספר האנטומיה והפיזיולוגיה" מאת אלחנן רבינוביץ, (יוסף לכמן, פרק "האוזן", אריה פייגנבאום, פרק "העין") הוצאת ר' מס, ירושלים, 1943
* "הילד הבריא והחולה"

## לקריאה נוספת
* "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: רבינוביץ, אלחנן, עמודים 381–382

## קישורים חיצוניים
* רבינוביץ אלחנן - ספריו (אתר הספרייה הלאומית)
* 

## הערות שוליים

קטגוריה:רופאים ביישוב
קטגוריה:רופאי ילדים ישראלים
קטגוריה:פעילי ההסתדרות הרפואית בישראל
קטגוריה:אנשי העלייה השלישית
קטגוריה:ישראלים ילידי רומניה
קטגוריה:מורשעים בדין בפלשתינה (א"י)
קטגוריה:סגל מרכז רפואי הדסה
קטגוריה:רופאי ילדים יהודים
קטגוריה:חברי האקדמיה ללשון העברית
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1896
קטגוריה:ישראלים שנפטרו ב-1957
אריה טל

ממוזער|250px|שמאל|שלטי תמיכה במועמדות אריה טל בבחירות 2018, על גבי סניף הליכוד בעיר
**אריה טל** הוא פוליטיקאי ישראלי ששימש כראש עיריית טירת כרמל.

## ביוגרפיה
אריה טל גדל בטירת כרמל.

### פעילות פוליטית
בשנת 1993, נבחר לראשונה לתפקיד ראש העיר כנציג הליכוד, לאחר שעלה לסיבוב השני מבין שבעה מתמודדים, וגבר על ראש העיר המכהן ראובן בינר. הוא נבחר לתפקיד פעם נוספות וכיהן כראש העירייה עד לשנת 2003, אז נוצח בסיבוב השני בבחירות על ידי סגנו, אריה פרג'ון מסיעת המפד"ל. לאחר בחירות אלה סיעתו של טל עברה לאופוזיציה, ולצד היותו חבר מועצה, עבד כיו"ר החברה למתנ"סים.

בשנת 2009 רץ בראש רשימה עצמאית ושב לתפקיד ראש העיר, לאחר שגבר על ראש העיר המכהן פרג'ון ב-43 קולות. לאחר הבחירות, עתר פרג'ון לבית המשפט בדרישה לפסול את תוצאות הבחירות באחת הקלפיות בה אירעו לטענתו אי סדרים, ולערוך בהן בחירות חדשות. בית המשפט קיבל את הדרישה, אך טל ערער על ההחלטה, ותוצאות הבחירות נותרו על כנן.

ב-2013 נבחר טל לקדנציה רביעית לאחר שגבר על שלושה מתמודדים נוספים, בהם פרג'ון.

ביולי 2020 מינה את אבישי כהן לתפקיד מנכ"ל עיריית טירת הכרמל.

בבחירות 2024 התמודד לכהונה נוספת, אך הודח לאחר שקיבל מעל 9% מהקולות בלבד ולא עלה לסיבוב השני.

## קישורים חיצוניים
* 
* 

## הערות שוליים

קטגוריה:ראשי עיריית טירת כרמל
קטגוריה:ראשי רשויות מקומיות מטעם הליכוד
קטגוריה:ישראלים שנולדו במאה ה-20
סלונינוס

**פובליוס ליקיניוס קורנליוס סלונינוס ולריאנוס** (בלטינית: *Publius Licinius Cornelius Saloninus Valerianus*; 242–260 לספירה) היה קיסר האימפריה הרומית משנת 258 עד 260 ביחד עם אביו הקיסר גליאנוס.

## קורות חייו
סלונינוס נולד ככל הנראה במהלך שנת 242 למי שעתיד להיות הקיסר גליאנוס ולקורנליה סלונינה , אצילה ממוצא יווני.

בשנת 258 מינה גליאנוס את סלונינוס לתפקיד "קיסר" תפקיד שאותו חילק לתקופה קצרה עם אחיו הבכור ולריאנוס השני  עד שהלה נפטר במהלך שנת 258. במאה השלישית ייצג התואר "קיסר" מעמד ששמור לנסיך הכתר למועמד העתיד לרשת את כס השלטון, הקיסר המכהן זכה להוסיף לשמו את התואר "אוגוסטוס".
בתוארו המלא כונה סלונינוס: Publius Licinius Cornelius Saloninus Valerianus Nobilis Caesar, Princeps Iuventutis.

סלונינוס נשלח לגאליה כנציג הקיסרות הרומית בפרובינקיה, וישב בעיר המרכזית קלן תחת חסותו של מפקד המשמר הפרייטוריאני  (מושל) סילבנוס.

מהלך זה של מינוי סלונינוס ואחיו כקיסרים ושליטים מיועדים תחת שרביטו של אביהם גליאנוס שהחזיק את מושכות השלטון כאוגוסטוס ביחד עם הסב ולריאנוס, נועד ככל הנראה לבנות יש מאין ולהבטיח המשכיות של שושלת מלוכה בעידן של אי יציבות פוליטית שאפיין את האימפריה הרומית במאה השלישית לספירה. מהלך מסוג זה הושלם בהצלחה שלושים שנה מאוחר יותר על ידי הקיסר דיוקלטיאנוס שהצליח לייצב את הקיסרות וזכה לשם טטררכיה, על פי הסדר הזה נוהלה האימפריה על ידי ארבעה אנשים: שני שליטים ראשיים (אוגוסטי) ולכל אחד סגן (קיסר). הארבעה מחלקים ביניהם את השלטון גם מבחינה טריטוריאלית. עם פרישתו של אחד האוגוסטי אמור סגנו לתפוס את מקומו באופן אוטומטי ולמנות לעצמו סגן קיסר.

בשנת 259 גברו הלחצים על האימפריה והחלוקה המלכותית עמדה למבחן, בשנה זו נאלצו הרומאים להילחם במספר חזיתות, הקיסר ולריאנוס ניהל מערכה מול האימפריה הסאסאנית, שעתידה להחרט בהיסטוריה הרומאית כקטסטרופה, בעוד הקיסר גליאנוס מפקד על הצבא הרומי בחזית הדנובה מול פלישה רחבת היקף של שבטים אלמאנים שחדרו אל תוך איטליה. אי הוודאות הביאה למרידות בתוך הפרובינקיות ובשנת 260 מרד הצבא הרומי בגאליה תחת פיקודו של פוסטומוס, מנאמני גאלוס כנגד משפחת המלוכה. במאבק שהתפתח נלכדו סלונינוס וסילבנוס עם מספר יחידות נאמנות בתוך העיר קלן, שהושמה במצור, מבלי תקווה לחילוץ.
בסתיו 260, במהלך המצור, כנראה מתוך תקווה לעורר את נאמנות הצבא הרומי בגאליה, הכריזו נאמני סלונינוס עליו כ"אוגוסטוס".
עתה נודע בתואר Imperator Saloninus Valerianus Augustus. אך המהלך לא הצליח לשנות את מאזן הכוחות ומהלך המלחמה. לאחר כחודש של מצור עיקש, נתפס סלונינוס על ידי תושבי קלן ונמסר עם סילבנוס לידי צבאו של פוסטומוס, ושניהם נרצחו על ידי החיילים.

פוסטומוס, שבשלב זה הוכרז כקיסר על ידי החיילים תחת פיקודו, הביע את צערו על מות הקיסר הצעיר ומאוחר יותר הקים קשת ניצחון לציון ניצחונו.

## לקריאה נוספת
* **[[היסטוריה אוגוסטה]]: הקיסרים החיילים**. תרגם מלטינית, הוסיף מבוא והערות דוד גולן. ירושלים, הוצאת ספרים ע"ש י"ל מאגנס, 2014. "סלונינוס בן גליאנוס", עמ' 197–201.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קיסרי רומא
קטגוריה:ילידי 242
קטגוריה:נפטרים ב-260
עזרא ברנע

**עזרא ברנע** (1935 – 29 בינואר 2025) היה איש חינוך ומוזיקאי, פייטן וחזן מומחה בסוגת החזנות הספרדית, מייסד "בית הספר המרכזי לחזנות ולשירה יהודית" ו"הוועד להוצאת כתביו של הרב בן-ציון מאיר חי עוזיאל". בין השנים 1985–2009 שימש כמנהל "מכון רננות". בשנת 2009 קיבל את אות יקיר העיר ירושלים.

## ביוגרפיה
נולד בשכונת הבוכרים שבירושלים בשנת 1935 לנחמיה עזרא מזרחי. השם "ברנע" הוא ראשי תיבות שמו של אביו, בר נחמיה עזרא.

בצעירותו למד בבית הספר היסודי "תלמוד תורה מזרחי" ובהמשך עבר לבית הספר "אלומה". מגיל צעיר שימש כחזן, והתוודע למסורות התפילה והפיוטים של יהודי ירושלים.

בשנת 1948 החל ללמוד בישיבת שערי ציון אצל הרב בן-ציון מאיר חי עוזיאל, ובסיום לימודיו התגייס לצה"ל. כשסיים את שירותו בצה"ל החל לעסוק בחינוך, ושימש כמנהל בתי ספר בחבל עדולם.

בשנת 1962 חזר לירושלים ומונה לשמש כסגן מנהל בית הספר "ענף החיים". בשנת 1967 מונה לשמש כמנהל בית הספר "מוריה".

בשנת 1985 מונה לשמש כמנהל מכון "רננות״ - המכון למוזיקה יהודית בירושלים, ושימש בו גם כמורה לחזנות בהתנדבות. במקביל ייסד במסגרת המכון את "בית הספר המרכזי לחזנות ולשירה יהודית" בירושלים, בבת ים ובערים נוספות, והקפיד ללמד בו את מסורות התפילה והפיוט השונות, בשילוב מזרח ומערב.

בשנת 1987 יזם את מפעל התיעוד, השימור וההצלה של המסורות המוזיקליות של 27 עדות ישראל השונות. נכון לשנת 2009 נצברו בו כ-45 אלף פריטים, וראו אור 150 אלבומים בתקליטורים ובקלטות.

במקביל לעבודתו במכון רננות, הרצה בהתנדבות בחוגים ברחבי הארץ, וייסד את הוועד להוצאת כתביו של הראשון לציון הרב בן-ציון מאיר חי עוזיאל.

היכרותו עם הרב עוזיאל החלה כשהיה בן 13, כשהרב הזמינו ללמוד בישיבתו, על אף גילו הצעיר. בשנתיים האחרונות לחייו של הרב עוזיאל, ברנע היה מגיע מדי יום לביתו של הרב ומעתיק מכתב ידו של הרב את ספרו "הגיוני עוזיאל".

במסגרת הוועד שייסד, נכון לשנת 2016, הוצאו לאור 33 כרכים מעזבונו של הרב, והופקו שני סרטים על חייו.

במשך כ-30 שנים שימש כחזנו של הרב מרדכי אליהו בבית הכנסת "היכל יעקב" בירושלים, והמשיך למלא תפקיד זה גם לאחר פטירת הרב.

בשנת 2009 הוענק לו עיטור אות יקיר העיר ירושלים, בגין: עבודתו החינוכית, תרומתו לתרבותה של העיר ומפעל התיעוד, הפרסום וההנחלה של מסורותיהן המוזיקליות של עדות ישראל.

הוא היה גיסו של הרב שלום שמואלי ודודו של הרב בניהו שמואלי.

נפטר בכ"ט טבת ה'תשפ"ה (29 בינואר 2025), והובא לקבורה בהר המנוחות בירושלים .

## קישורים חיצוניים

* יקירי ירושלים לשנת תשס"ט, באתר עיריית ירושלים
* 
* אתר הבית של מכון רננות
* עזרא ברנע, נעימה ירושלמית, באתר יד יצחק בן-צבי
* סרטון המתעד את פעילותו של ברנע, באתר הספרייה הלאומית
* 

## הערות שוליים

קטגוריה:מורים למוזיקה בישראל
קטגוריה:מורים למוזיקה יהודים
קטגוריה:חזנים ישראלים
קטגוריה:מנהלי בתי ספר ישראלים
קטגוריה:יקירי ירושלים
קטגוריה:מבצעי פיוטים
קטגוריה:קריית משה: אישים
קטגוריה:בוגרי ישיבת שערי ציון
קטגוריה:ישראלים שנולדו ב-1935
קטגוריה:ישראלים שנפטרו ב-2025
אייס לייק

**אייס לייק** (באנגלית: **Ice Lake**, תרגום: "*אגם קרח*") היא מיקרוארכיטקטורת מעבדים המפותחת על ידי אינטל ומבוססת על צומתי 10 ננומטר.
אייס לייק מתוכנן לייצור עם ערכת השבבים 500 Series. אייס לייק מהווה את הדור השני של מעבדי 10ננומטר (10nm+).

באפריל 2021 השיקה אינטל את המעבדים הראשונים לשרתים בארכיטקטורת אייס לייק.

## מעבדים
המעבד Xeon Platinum 8380 מגיע עם תצורה של 40 ליבות, בעוד דגמים נוספים זמינים עם 38, 36 ו-32 ליבות מלבד כל אלו שהם 28 ליבות ומטה (שזה המקסימום שהיה בדור Xeon הקודם).
בנושא אבטחה, מעבדי Ice-Lake SP כוללים את סט התכונות SGX המספק סביבת ביצוע מוגנת (TEE) ברמה החומרתית שמונעות גישה ברמת הגרעין.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מעבדי אינטל
אוגוסטה מריה מהולשטיין-גוטורפ

**אוגוסטה מריה מהולשטיין-גוטורפ** (בגרמנית: **Augusta Marie von Schleswig-Holstein-Gottorf**; 6 בפברואר 1649 - 25 באפריל 1728), הייתה בתו של פרידריך השלישי, דוכס הולשטיין-גוטורפ ואשתו של פרידריך השביעי, מרקיז באדן-דורלאך.

## ביוגרפיה
אוגוסטה מריה נולדה ב-6 בפברואר 1649 בטירת גוטורפ, לפרידריך השלישי, דוכס הולשטיין-גוטורפ ולמריה אליזבת מסקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה. ב-15 במאי 1670 התחתנה אוגוסטה מריה עם פרידריך, נסיך הכתר של באדן-דורלאך, ממנו נולדו לה 11 ילדים.

בשנת 1677 מת חמיה פרידריך השישי, מרקיז באדן-דורלאך, ובעלה עלה לשלטון במקומו כפרידריך השביעי, מרקיז באדן-דורלאך. בשנת 1709 מת בעלה פרידריך, וב-25 באפריל 1728 מתה אוגוסטה מריה בטירת אוגוסטנבורג בגרצינגן.

## משפחתה
ב-15 במאי 1670 התחתנה אוגוסטה מריה עם פרידריך השביעי, מרקיז באדן-דורלאך, ממנו נולדו לה 11 ילדים:
* פרידריך מגנוס מבאדן-דורלאך (1672)
* פרדריקה אוגוסטה מבאדן-דורלאך (1673–1674)
* כרסטינה סופיה מבאדן-דורלאך (1674–1676)
* קלאודיה מגדלנה אליזבת מבאדן-דורלאך (1675–1676)
* קתרינה מבאדן-דורלאך (1677–1746), התחתנה עם יוהאן פרידריך, רוזן ליינינגן-הארטנבורג
* קרל השלישי וילהלם, מרקיז באדן-דורלאך (1679–1738)
* יוהנה אליזבת מבאדן-דורלאך (1680–1757), התחתנה עם אברהרד לודוויג, דוכס וירטמברג
* אלברטינה פרדריקה מבאדן-דורלאך (1682–1755), התחתנה עם כריסטיאן אוגוסט מהולשטיין-גוטורפ, נסיך אויטין
* כריסטופר מבאדן-דורלאך (1684–1723)
* שרלוטה סופיה מבאדן-דורלאך (1686–1689)
* מריה אנה מבאדן-דורלאך (1688–1689)

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:ילידות 1649
קטגוריה:נפטרים ב-1728
קרל השלישי וילהלם, מרקיז באדן-דורלאך

**קרל השלישי וילהלם, מרקיז באדן-דורלאך** (בגרמנית: **Karl III. Wilhelm von Baden-Durlach**; 16 בינואר 1679 - 12 במאי 1738), היה מרקיז באדן-דורלאך בין השנים 1709–1738.

## ביוגרפיה
קרל וילהלם נולד ב-16 בינואר 1679 בדורלאך, לפרידריך השביעי, מרקיז באדן-דורלאך ולאוגוסטה מריה מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת מסקסוניה. קרל וילהלם למד באוטרכט, ז'נבה ולוזאן, ולאחר מכן טייל באנגליה, שוודיה ושווייץ.

בשנת 1694 התגייס קרל וילהלם לצבא באדן, ושירת תחת פיקודו של דודו לודוויג וילהלם, מרקיז באדן-באדן. קרל לחם במלחמת תשע השנים, ולאחר מכן לחם במלחמת הירושה הספרדית, שבה אף נפצע כמה פעמים, וכהוקרה לפעולותיו הועלה לדרגת גנרל.

בשנת 1709 מת אביו פרידריך השביעי, מרקיז באדן-דורלאך, וקרל וילהלם עלה לשלטון במקומו. קרל וילהלם שיפר את המצב הכלכלי של המדינה, ובשנת 1715 הקים את העיר קרלסרוהה (שנקראה על שמו) והפך אותה לבירת המדינה. כמו כן שיפר קרל וילהלם את הבירוקרטיה במדינה, והנהיג צעדי צנע גם בחצרו, על מנת לכסות את הנזקים שנגרמו למדינה בעקבות המלחמות הממושכות עם צרפת. בנוסף קרל וילהלם היה אוהד מושבע של פרחים, והחזיק ברשותו אוסף גדול במיוחד של פרחים, ובעיקר פרחי צבעוני שאותם ייבא מהולנד.

ב-12 במאי 1738 מת קרל וילהלם מהתקף שבץ, ונכדו קרל פרידריך, מרקיז באדן-דורלאך עלה לשלטון במקומו.

## משפחתו
ב-27 ביוני 1697 התחתן קרל וילהלם עם מגדלנה וילהלמינה, דוכסית וירטמברג, בתם של וילהלם לודוויג, דוכס וירטמברג ומגדלנה זיבילה מהסן-דרמשטדט, ממנה נולדו לו 3 ילדים:
* קרל מגנוס, נסיך הכתר של באדן-דורלאך (1701–1712)
* פרידריך, נסיך הכתר של באדן-דורלאך (1703–1732)
* אוגוסטה מגדלנה מבאדן-דורלאך (1706–1709)

## אילן יוחסין

## קישורים חיצוניים

* 

קטגוריה:מרקיזי באדן
קטגוריה:בית צרינגן
קטגוריה:קרלסרוהה: אישים
קטגוריה:ילידי 1679
קטגוריה:נפטרים ב-1738
טומש מקובסקי

דוקטור **טומאש ארתור מקובסקי** (בפולנית: **Tomasz Artur Makowski**, נהגה: ; נולד ב-1970) הוא ספרן והיסטוריון פולני, מנהל הספרייה הלאומית של פולין, ראש המועצה הלאומית לספריות, ראש מועצת משאבי הספרייה הלאומית וראש ועדת דיגיטציה במשרד התרבות והמורשת הלאומית.

## ביוגרפיה
מקובסקי עבד בספרייה הלאומית מאז 1994. לפני שהפך למנהל בשנת 2007, הוא היה סגן מנהל אקדמי וגם ראש אוספים מיוחדים. הוא חבר מועצת המנהלים של מספר ארגונים חשובים ומוסדות בפולין ומחוצה לה. 
הוא חיבר שלושה ספרים ומספר מאמרים, ומתמחה בהיסטוריה של ספריות, מחקר כתבי יד והיסטוריוגרפיה. בשנת 2005 הוא היה אוצר התערוכה המונוגרפית הראשונה על ספריית זמוייסקי.

## קישורים חיצוניים

* Tomasz Makowski bio on The Fryderyk Chopin Institute webpage 
* Biogram na stronie Instytutu Nauk Historycznych

קטגוריה:היסטוריונים פולנים
קטגוריה:ספרנים ומידענים פולנים
קטגוריה:פולנים שנולדו ב-1970
פרידריך, נסיך הכתר של באדן-דורלאך

**פרידריך, נסיך הכתר של באדן-דורלאך** (בגרמנית: **Friedrich von Baden-Durlach**; 7 באוקטובר 1703 - 26 במרץ 1732), היה אביו של קרל פרידריך, הדוכס הגדול של באדן.

## ביוגרפיה
פרידריך נולד ב-7 באוקטובר 1703 בדורלאך, לקרל השלישי וילהלם, מרקיז באדן-דורלאך ולמגדלנה וילהלמינה, דוכסית וירטמברג, בתם של וילהלם לודוויג, דוכס וירטמברג ומגדלנה זיבילה מהסן-דרמשטדט. בשנת 1712 מת אחיו קרל מגנוס, נסיך הכתר של באדן-דורלאך, ופרידריך מונה לנסיך הכתר במקומו.

פרידריך שירת בצבא הקיסרי, ובשנת 1724 הועלה לדרגת אוברסט. בשנת 1728 הועלה לדרגת גנרל מיור, ובשנת 1729 שימש כעוצר המדינה במקום אביו שיצא לטיול בהולנד. ב-26 במרץ 1732 מת פרידריך בקרלסרוהה כתוצאה משחפת, ובשנת 1738 עלה בנו קרל פרידריך לשלטון לאחר מות אביו.

## משפחתו
ב-3 ביולי 1727 התחתן פרידריך עם אמליה, נסיכת נסאו-דיאץ, בתם של יאן וילם פריסו, נסיך אורנז' ומריה לואיזה, רוזנת הסן-קאסל, ממנה נולדו לו שני בנים:
* קרל פרידריך, הדוכס הגדול של באדן (1728–1811)
* וילהלם לודוויג, נסיך באדן (1732–1788)

## אילן יוחסין

## קישורים חיצוניים

קטגוריה:בית צרינגן
קטגוריה:נסיכים גרמנים
קטגוריה:יורשי עצר שלא זכו למלוך
קטגוריה:קרלסרוהה: אישים
קטגוריה:ילידי 1703
קטגוריה:נפטרים ב-1732